جە شارستان (قەزا)و پاۋەی سەر بە هەورامانی، سەندیکاکێ خەیاتی، نانەۋایی و قەنادی (شیرینی پەتی)، جە ژوورو کاسبکارانو شارەکەی بە شێۋازی ئەلکترۆنی هۆرۋچنایشان پەی دەستەو ڕاۋەبەری ئەنجامدا. دمابەدمای ئانەیە کە ژمارێۋ جە بەشداربییەکان ناڕازیێ بێنێ جە پڕۆسەکەی و گلەیێشا جە ساختەکاری بێنێ، لیژنێۋ پەی شونیەرەلۋای دروست کریا. و ئەنجامەکەش ئاشکرا کریا و ٦ کەسێ کە ۲شان ژەنیەنێ پەی ڕاوەبەری هۆرۋچنیێ. دەرنجام سەرەڕاو نارەڕایی ژمارێۋ جە بەشداربییەکان، ئەنجامو هۆرۋچناکەی ئاشکرا کریا.
بەپاو ئەنجامەکەی، مدریک عەزیزی بە ۱۲۷ دەنگێ، ئیرەج خەسرەوی بە ۹۷ دەنگێ، موحەمەد خالد فەتحی ئلاهی بە ٤٦ دەنگێ، مینا سوهرابی بە ٤۱ دەنگێ، جەمیلە ڕۆشەن بە ۳۸ دەنگێ" پەی دەستەو ڕاوەبەری و داود پاکنهاد بە ۱۰۱ دەنگێ پێسەو (ۋشکنەر) بازپرسی هۆرۋچنیێ.
